टीम अन्ना में बने रहेंगे प्रशांत भूषण : मेधा  
अन्ना टीम में मतभेद उभरने की अटकलों के बीच मेधा पाटकर ने कहा कि प्रशांत आंदोलन का हिस्सा बने रहेंगे।
अन्ना हजारे पक्ष में मतभेद उभरने की अटकलों के बीच सामाजिक कार्यकर्ता मेधा पाटकर ने रविवार को कहा कि प्रशांत भूषण भ्रष्टाचार विरोधी आंदोलन का हिस्सा बने रहेंगे।  इंफाल के लिए रवाना होने से पहले मेधा ने कार्यकर्ताओं के एक समूह को संबोधित करते हुए कहा, अन्ना हजारे ने यह कभी नहीं कहा कि प्रशांत भूषण टीम का हिस्सा नहीं होंगे। मीडिया ने उनके बयान को तोड़ा मरोड़ा है..प्रशांत भूषण टीम का हिस्सा हैं। वह इस आंदोलन का नेतृत्व करने वालों में शामिल हैं।